als_Latn dik_Latn sag_Latn
Pavarësisht dëshirës për t’i uruar mirëseardhjen në Tiranë Papa Françeskut, jo të gjithë e kanë këtë mundësi, për shkak të gjendjes ekonomike dhe sociale. Për këtë arsye, Bashkia e Tiranës ka vënë në dispozicion 5 autobusë. Autobusët do të mundësojnë transportin falas të personave në pamundësi ekonomike apo të sëmurëve, drejt sheshit “Nënë Tereza”, ku do të mbahet mesha e shenjtë, të dielën e 21 shtatorit.
Për qytetin tonë është një ngjarje e shënuar dhe një privilegj i veçantë të mikpresë në këtë vizitë historike, Papa Françeskun. Bashkia e Tiranës ka dhënë të gjithë kontributin e saj dhe do të vazhdojë të jetë e angazhuar të kryejë rolin e saj në mbarëvajtjen e kësaj vizite dhe në mundësimin e përcjelljes së meshës së shenjtë nga sa më shumë qytetarë. Vizita e Papa Françeskut është një vlerësim i jashtëzakonshëm për Shqipërinë, është një bekim për çdo shqiptar.
als_Latn als_Latn